《读金元诸公遗集各赋一章凡五首 其五 顾仲瑛》
明代·何允泓

金粟风流彼一时，尘编犹见虎头痴。五陵埋骨遗山址，二秀消魂记水湄。

南国烟花方旖旎，上都纲纪正迷离。谁将至正夭魔乐，省识开元十二诗。

作者简介：何允泓，字季穆，号子宣，江苏常熟人。淮府长史何钫季子，明末清初藏书家，诗人。著有《何季穆文集》。